**Open Village / Ανοιχτό Χωριό. Κάλεσμα σε μια γιορτή ιστορίας και αρχιτεκτονικής**

**Οργάνωση**:

Σύλλογος Επαγγελματιών Αγ. Λαυρεντίου

Αναπτυξιακός Σύλλογος Αγ. Λαυρεντίου

Δήμος Βόλου - Δημοτική Κοινότητα Αγ. Λαυρεντίου

HeritageLab

Υπό την αιγίδα της Ελληνικής Εταιρείας Περιβάλλοντος και Πολιτισμού

**Εκπαιδευτικό πρόγραμμα: Ένας περίπατος στον Άγιο Λαυρέντιο**

Στα πλαίσια της διοργάνωσης **«Open Village / Ανοιχτό Χωριό. Κάλεσμα σε μια γιορτή ιστορίας και αρχιτεκτονικής» (www.openvillage.gr)**, που θα πραγματοποιηθεί στον Άγιο Λαυρέντιο Πηλίου από τις 29 Απριλίου έως και τις 7 Μαΐου 2017, θα υλοποιηθεί εκπαιδευτικό πρόγραμμα για τους μαθητές της Δευτεροβάθμιας Εκπαίδευσης.

Οι μαθητές και οι μαθήτριες που θα λάβουν μέρος θα έχουν την ευκαιρία να περιηγηθούν και να ξεναγηθούν σε ένα από τα πιο όμορφα χωριά του Πηλίου, το οποίο έχει διατηρήσει ακέραια την αρχιτεκτονική του ταυτότητα και το δίκτυο των καλντεριμιών του.

**Η εκπαιδευτική επίσκεψη περιλαμβάνει:**

* Περίπατο, κατά τον οποίο οι μαθητές θα ξεναγηθούν σε ορισμένα από τα πλέον σημαντικά και ενδιαφέροντα σημεία, κτήρια και εκκλησίες του χωριού: τον ναό του Αγίου Αθανασίου, το Ξενοδοχείο Λιάτζουρα, την πλατεία, το αρχοντικό Σίνη, την παραδοσιακή οικία Στέλλου, το αρχοντικό Γκλαβάνη, τον ναό του Αγίου Αποστόλου του Νέου.
* Επίσκεψη στην έκθεση φωτογραφιών που αποτυπώνουν όψεις της κοινωνικο–οικονομικής ζωής του χωριού από τις αρχές του 20ου αιώνα μέχρι τις μέρες μας.
* Παρακολούθηση ντοκιμαντέρ αφιερωμένου στην ιστορία και τους ανθρώπους του χωριού.

**Στόχοι του προγράμματος είναι οι μαθητές – μαθήτριες:**

* Να γνωρίσουν ένα παραδοσιακό χωριό του Πηλίου.
* Να ενημερωθούν για τον αρχιτεκτονικό χαρακτήρα και τις ιδιαιτερότητες των κτηρίων του.
* Να συζητήσουν για την καθημερινή ζωή των κατοίκων του στο παρελθόν και στο παρόν.
* Να πληροφορηθούν τις ποικίλες πτυχές της οικονομικής και κοινωνικής ζωής τέτοιων οικισμών, ιδίως κατά την εποχή της ακμής τους (18ος – μέσα 20ου αι.)
* Να συζητήσουν τις προοπτικές ανάπτυξης τέτοιων οικισμών στο μέλλον.

Το εκπαιδευτικό πρόγραμμα θα πραγματοποιηθεί από την Τρίτη 2 έως και την Παρασκευή 5 Μαΐου (για 4 ημέρες).

Κάθε ημέρα θα πραγματοποιούνται δύο περίπατοι, στους οποίους είναι δυνατόν να συμμετάσχουν έως 50 μαθητές / -τριες. Ώρες αναχώρησης για τον περίπατο: 9.00 (για την πρώτη) και 9.30 π.μ.(για τη δεύτερη ομάδα μαθητών), από τον σταθμό των αυτοκινήτων.

Διάρκεια περιήγησης και λοιπών δραστηριοτήτων: 3 ώρες.

**Υπεύθυνη προγράμματος: Ασημένια Σαράφη (ΠΕ 02)**

**Πληροφορίες και δηλώσεις συμμετοχής στο τηλέφωνο 6948890870, καθώς και στο e-mail: asimenias@hotmail.com**